Vavi hoor vandag oor skorsingsaakZwelinzima Vavi op 27 Maart buite die hof Foto: Werner Beukes/SAPA Die Johannesburgse hooggeregshof gaan Vrydag uitspraak lewer oor Zwelinzima Vavi, voormalige uitvoerende hoof van Cosatu, se versoek om sy skorsing ter syde te stel. Vavi en die National Union of Metalworkers of SA (Numsa) se regspanne het in Maart in die hooggeregshof hul finale repliek gelewer op die argumente wat die vakbondfederasie voorgehou het. Die hof het uitspraak voorbehou. Numsa en Vavi het aangevoer afgevaardigdes het nie tydens Cosatu se vergadering van die sentrale uitvoerende komitee op 14 Augustus 2013 oor Vavi se skorsing gestem nie. Die besluit is glo afsonderlik gemaak tussen presidente en uitvoerende hoofde. Klik hier om meer te lees. Vavi is in Augustus deur Cosatu op spesiale verlof geplaas hangende die uitslag van ŉ tugverhoor wat verband hou met sy buite-egtelike verhouding met ŉ junior werknemer. Die werknemer het hom in Julie van verkragting aangekla, en Vavi het gesê hulle was in ŉ verhouding. Die vrou het daarna die saak van seksuele teistering teen hom onttrek. -SAPA